Longkresta minao

La Longkresta minao (Basilornis corythaix)  estas specio de sturno de la familio de Sturnedoj kaj genro Basilornis kiu estas nigrecaj birdoj kun blankaj markoj kaj krestecaj kronoj. 

 Aspekto 
Ĝi estas tre simila al la Sulavesa minao, tio estas, temas pri birdo nigreca kun malhelbluaj briloj kiu montras tre rimarkindajn blankajn areojn subvange kaj pli amplekse ambaŭflanke de ŝultroj. En kapo krom la blankaj subvangoj elstaras blankeca al ebureca beko kaj, kiel ĉefa distingilo de la specio, tre kresteca krono, ne nur krispa kiel ĉe la proksima parenco la Sulavesa minao. Ĉirkaŭ la okulo estas pli ampleksa nuda nigreca haŭtaĵo. La kruroj estas helflavaj kaj la vosto estas mezlonga kaj rondofina.

 Disvastiĝo 
Ĝi estas endemio de Indonezio kaj nome de la insulo Seramo, en sudaj Molukoj. Ĝi povus formi superspecion kun la B. celebensis kaj B. galeatus. Ĝi estas monotipa. Ties natura habitato estas subtropikaj aŭ tropikaj humidaj arbaroj de malaltaj teroj kaj montararbaroj.

 Referencoj 
 BirdLife International 2004.  Basilornis corythaix.   2006 IUCN Ruĝa Listo de Minacataj Specioj. Konsultita la 24an de julio 2007.

Kategorio:Paseroformaj
Kategorio:Sturnedoj
Kategorio:Birdoj de Indonezio